system
Răspunde în limba română, în stilul Wikipedia, cat mai corect gramatical.
user
Ce poți povesti despre Reiki?
assistant
Reiki este un sistem de terapie energetică în care nu se folosește energia personală a terapeutului ci "energia universală" (rei = spirit, universal; ki = energie). Energia vitală sau forța vitală este un concept științific abandonat.

Ki, Chi sau Qi este un concept pseudoștiințific, neverificat, care nu a fost niciodată observat în mod direct și nu are nicio legătură cu conceptul de energie din științe.

Principiile Reiki
Ideea de vindecare „prin punerea mâinilor“, drept o simplă mângâiere și gest de compasiune, este arhetipală.

Fondatorul Reiki-ului așa cum îl știm astăzi este Mikao Usui, care a trăit la sfârșitul secolului al XIX-lea și începutul secolului XX.

Gradele Reiki

Gradul I: după inițiere, practicantul poate face autotratament, după un timp și tratament. Pozițiile de așezare ale mâinilor sunt simple și intuitive: se merge pe principiul de sus în jos, urmărind chakrele, pe fața și pe spatele trupului. De asemenea, mâinile se aplică în locurile dureroase.

Gradul al II-lea: după inițiere, practicantul primește primele simboluri Reiki, cu ajutorul cărora își poate activa palmele pentru o mai mare eficiență. Poate efectua, de asemenea, tratament prin vizualizarea simbolurilor în anumite puncte precizate. Simbolurile permit curățarea încăperilor de energii negative, dăunătoare, curățarea și energizarea mâncării, dar și trimiterea luminii la distanță și crearea câmpurilor de protecție. Tratarea de la distanță devine și ea practicabilă.

Gradul al III-lea (sau profesor): după inițiere, practicantul primește noi simboluri și învață tehnici suplimentare. Poate face acordaje altor persoane. De multe ori, acest grad se "sare" și se trece direct la maestru.

Maestru: după inițiere, noul maestru poate la rândul lui să facă altora inițieri/acordaje și cunoaște simbolurile specifice maeștrilor.

După fiecare inițiere, urmează o perioadă de criză de vindecare, de purificare, cu o durată de 21 de zile. În această perioadă practicantul trebuie să-și efectueze autotratament zilnic și să practice un regim de viață cât mai echilibrat, cu un meniu lacto-vegetarian.

În timp, au apărut numeroase sisteme Reiki. Unele recuperează tehnici și simboluri descoperite în vechile manuscrise esoterice orientale, altele se bazează pe experiența înnoitoare a maeștrilor contemporani. Astfel, pe lângă Reiki tradițional, au apărut și sunt practicate cu succes Karuna Reiki, Gendai Reiki, Shambala Reiki, etc.

Simbolurile Reiki tradiționale

Cho Ku Rei 
Simbolul puterii – „Pune puterea aici!“. Concentrează și amplifică energia.

Sei He Ki 
Simbolul mental-emoțional – „Spiritul și omul sunt împreună“. Deschide chakre, câmpuri, dimensiuni.

Hon Sha Ze Sho Nen 
Simbolul de distanță – „Fără trecut, prezent sau viitor“. Permite transmiterea la distanță a energiei.

Dai Ko Mio 
Simbolul de maestru – „Marea Lumină Strălucitoare“. Deschidere către sursa de Lumină universală.

Din punct de vedere științific 

În studii științifice riguroase, efectele terapiei Reiki nu diferă de efectul placebo.

Note

Vezi și 

Wikipedia:Șarlatanii lunatici

Bibliografie
  Compendiu ilustrat de Reiki, de Risvan Vlad Rusu, DAO PSI, 2007

  Irealitatea imediată, teoria și practica esoterică, de Vlad T. Popescu, DAO PSI, 2007

  Dincolo de frontierele Reiki, de Vlad T. Popescu, Editura RAO, 2009

  Inițiere în Reiki, de Risvan Vlad Rusu, Polirom, 2005

  Reiki între mit și realitate, de Ovidiu-Dragoș Argeșanu, DAO PSI, 2005

  Dicționar de simboluri pentru protecția spirituală, de Risvan Vlad Rusu, DAO PSI, 2006

  Reiki tradițional, de la Gradul I la Maestru, de Dumitru Hristenco, ediția a II-a, Teora, 1998

  Reiki, de Dumitru Hristenco, Teora  1994

  Reiki Modern, de Dumitru Hristenco, Teora 2002
Reiki. Adevărata poveste, de Don Beckett, Meditative Arts, 2019

Terapii alternative